कोच्चि में नाबालिग से हुए रेप मामले ने पकड़ा तूल  
केरल के मुख्यमंत्री ओमेन चांडी ने इस मामले को गंभीर बताते हुए भरोसा दिलाया है कि किसी भी आरोपी को बख्शा नहीं जाएगा।
केरल के कोच्चि के एक नाबालिग लड़की के साथ बलात्कार का मामला तूल पकड़ता जा रहा है। केरल के मुख्यमंत्री ओमेन चांडी ने इस मामले को गंभीर बताते हुए भरोसा दिलाया है कि किसी भी आरोपी को बख्शा नहीं जाएगा।  अपनी नाबालिग बेटी के साथ बलात्कार और उसे जिस्मफरोशी के धंधे में धकेलने के आरोपी पिता के साथ-साथ अब तक 29 आरोपियों को पकड़ा जा चुका है लेकिन 70 से ज्यादा आरोपी अब भी पुलिस की पकड़ से बाहर हैं। अभी तक इस मामले में किसी भी हाई प्रोफ़ाइल का शख्स का नाम नहीं आया है। पुलिस का कहना है कि पिछले एक साल में 100 से ज्यादा लोगों ने 16 साल की इस लड़की के साथ बलात्कार किया है। राज्य महिला आयोग का कहना है कि कोई भी राजनीतिक दल इस मामले को गंभीरता से नहीं ले रहा है।